El lletrat de la Comissió, designat secretari tècnic suplent en el darrer Ple, relaciona les reclamacions que han tingut entrada des del darrer Ple que va tenir lloc el passat dia 26 de juliol de 2017 que van dels números 358/2017 al 376/2017.
També informa de les esmenes documentals rebudes en relació amb els expedients oberts davant la Comissió.
Seguidament s'han comentat dues consultes rebudes, la primera relativa a l'estat del recurs contenciós administratiu contra la Resolució 58/2017 (Hospital Plató), que ja va ser degudament contestada per mitjans electrònics i la segona relativa a l'accés a dades personals especialment protegides de persones difuntes que serà resposta mitjançant un dictamen per part del ponent Josep Mir.
Finalment, s'han comentat altres elements de tramitació destacables:
Proposta d'acord d'incident d'execució de la Resolució 241/2017, que va estimar parcialment la Reclamació 207/2017
La senyora Elisabet Samarra, ponent d'aquesta Proposta d'acord, exposa els antecedents de la Resolució 241/2017, explica la informació sol·licitada i la resolució, a la qual s'analitzen la confidencialitat i l'aplicació de normativa de secret bancari, estima parcialment la Reclamació.
L'Institut Català de Finances, en fase d'execució, presenta un escrit d'al·legacions en què demanen fer trasllat abans de procedir a l'execució, i per això demana ajornar l'execució fins a finals de setembre.
Es proposa la desestimació, atès que es considera que no hi ha tercers afectats en la mesura que no són identificables.
Atès que no modifica la resolució inicial, s'aprovaria com a acord.
Proposta de resolució d'estimació de la Reclamació 239/2017
El senyor Josep Mir, ponent d'aquesta Proposta de resolució, exposa els antecedents del cas, la informació demanada, en termes generals de publicitat activa i en l'àmbit de personal.
Els contractes i el règim retributiu, si portessin noms, podrien haver comportat cauteles, però el Sindicat n'és conscient i demana que no s'incloguin els noms.
Es proposa l'estimació, circumscrivint-ho al mandat actual en allò que no està delimitat pel reclamant.
Proposta de resolució d'estimació de la Reclamació 248/2017
La presidenta exposa els principals elements de la Proposta de resolució que ha elaborat el ponent de la resolució, el senyor Manuel Ibarz.
La senyora Elisabet Samarra formula una matisació respecte un element de la fonamentació jurídica que serà introduïda pel ponent en el text definitiu de la resolució.
Proposta de resolució d'estimació parcial de la Reclamació 251/2017
El senyor Josep Mir, ponent d'aquesta Proposta de resolució, exposa els antecedents del cas i destaca el caràcter interadministratiu de la reclamació, qüestió respecte de la qual es pronuncia la resolució.
S'acorda una matisació al resum, que serà incorporada pel ponent al text definitiu de la resolució.
Proposta de resolució d'estimació de la Reclamació 257/2017
El senyor Josep Mir, ponent d'aquesta Proposta de resolució, exposa la tramitació que ha tingut lloc en aquest procediment en el qual consta que l'administració entregarà tota la informació reclamada.
La senyora Elisabet Samarra proposa donar a la resolució el sentit de finalització per pèrdua d'objecte, modificació que serà introduïda pel ponent en el text definitiu de la resolució.
Proposta de resolució de finalització de la Reclamació 258/2017 per pèrdua d'objecte
El senyor Josep Mir, ponent d'aquesta Proposta de resolució, exposa els antecedents del cas i la satisfacció de la reclamació amb la conseqüent pèrdua de l'objecte d'aquesta.
Proposta de resolució d'estimació de la Reclamació 273/2017
El senyor Josep Mir, ponent d'aquesta Proposta de resolució, exposa els antecedents del cas i com entre d'altres coses, es demana informació pública.
S'acorda la mateixa modificació que a la Proposta de resolució de la Reclamació 257/2017 incorporada a aquest Ple, per canviar el sentit de la resolució a finalització per pèrdua d'objecte.
Proposta de resolució d'estimació parcial de la Reclamació 283/2017
El senyor Josep Mir, ponent d'aquesta Proposta de resolució, exposa els antecedents del cas, l'aplicació de la doctrina de la Resolució 77/2017 de la Comissió, i es destaca el deure de confidencialitat del reclamant per la seva condició de regidor.
La senyora Elisabet Samarra proposa una esmena relacionada amb el caràcter sensible de les dades que serà introduïda pel ponent en el text definitiu de la resolució.
Proposta de resolució de finalització de la Reclamació 284/2017 per pèrdua d'objecte
El senyor Josep Mir, ponent d'aquesta Proposta de resolució, exposa la tramitació que ha tingut lloc en aquest procediment que finalitza per pèrdua sobrevinguda de l'objecte de la reclamació atès que l'Administració ha donat tota la informació de la qual disposa.
Proposta de resolució de finalització de la Reclamació 292/2017 per pèrdua d'objecte
El senyor Josep Mir, ponent d'aquesta Proposta de resolució, exposa els antecedents del cas.
Es considera que la informació facilitada per l'Ajuntament dona resposta a la reclamació.
Proposta de resolució d'inadmissió de la Reclamació 320/2017
La presidenta exposa els principals elements de la proposta de resolució que ha elaborat el ponent de la resolució, el senyor Manuel Ibarz.
Proposta de resolució d'inadmissió de la Reclamació 328/2017
El senyor Josep Mir, ponent d'aquesta Proposta de Resolució, exposa els antecedents i proposa la inadmissió de la reclamació.
Proposta de resolució d'inadmissió de la Reclamació 334/2017
Proposta de resolució d'inadmissió de la Reclamació 362/2017
Es proposa una esmena que serà introduïda pel ponent en el text definitiu de la resolució.
Proposta de resolució d'inadmissió de la Reclamació 366/2017
El senyor Josep Mir, ponent d'aquesta Proposta de Resolució, exposa el cas conjuntament amb la següent proposta de resolució.
Es proposa una esmena que serà introduïda pel ponent en els textos definitius de la resolució relativa a aquesta Reclamació i la que és objecte d'anàlisi en el següent punt de l'ordre del dia.
Proposta de resolució d'inadmissió de la Reclamació 367/2017
És objecte d'anàlisi del quinzè punt de l'ordre del dia.
Proposta de resolució d'incident d'execució de la Resolució 255/2017
A proposta del senyor Josep Mir, ponent d'aquesta Proposta de Resolució, s'incorpora a l'ordre del dia de forma sobrevinguda aquesta proposta, per acord unànime dels membres presents.
S'exposen els antecedents del cas i la naturalesa de la Resolució, així com de la sol·licitud per part de l'Ajuntament d'Aiguamúrcia d'ajornar el termini donat per a l'execució de la Resolució 255/2017.
La presidenta de la Comissió, la senyora Elisabet Samarra, exposa al Ple la interposició d'un recurs contenciós administratiu per part de l'Ajuntament reclamat contra la Resolució 193/2017.
Així mateix, afegeix que han començat les entrevistes a alguns candidats per a proveir les dues places de reforç de tècnics superiors convocades.
La presidenta fixa la propera reunió del Ple per al dia 1 de setembre de 2017 i designa la lletrada de la Secretaria Tècnica, la senyora Sara Coma, perquè desenvolupi les funcions de secretària de la sessió, de conformitat amb l'article 18.4 del Reglament de la Comissió.
La presidenta de la Comissió aixeca la sessió de la qual, com a lletrat designat secretari suplent, estenc aquesta acta.